ابو سالم

ابو سالم کی ذمہ داری گینگ کے نشانہ بازوں کے لیے شہر میں مختلف مقامات پر اسلحے کی ترسیل تھی۔ جلد ہی اس نے اپنے باس کے لیے کاروباری لوگوں اور بالی وڈ کی شخصیات سے بھتہ وصول کرنا بھی شروع کر دیا۔ لیکن 90ء کی دہائی کے وسط تک وہ دوسرے یا تیسرے درجے کا سپاہی تھا۔ 1997 میں بالی وڈ کے پروڈیوسر گلشن کمار کے سنسنی خیز قتل کے بعد ابو سالم کا شمار بڑے غنڈوں میں ہونے لگا۔ چند ماہ بعد اس پر ایک اور پروڈیوسر راجیو راج کو زخمی کرنے کا الزام بھی لگا۔ اب بالی وڈ میں سالم کی دھاک بیٹھ چکی تھی اور سالم ان دو واقعات کو اپنے شکار کو ہراساں کرنے کے لیے استعمال کرنے لگا۔ بڑھتے ہوئے اثر و رسوخ کی وجہ سے اس کی ایک اور بدنام گینگ کے ساتھ مخالفت شروع ہو گئی، جس کے سربراہ کا نام چھوٹا شکیل تھا۔

چھوٹا شکیل بھی جرائم کی دنیا میں داؤد ابداہیم کے نائب کی حیثیت اختیار کر چکا تھا۔ ابو سالم 1998 میں داؤد کے گینگ سے علاحدہ ہو گیا۔ 90ء کی دہائی کے آخری سالوں میں ابو سالم کا بالی وڈ میں اثرورسوخ بھارتی فلم انڈسٹری میں دیومالائی کہانی کی حیثیت اختیار کر چکا ہے۔ پولیس کے مطابق منیشا کوئرالہ کے سیکریٹری اجیت دیوانی کے قتل میں بھی ابو سالم کا ہاتھ تھا۔ وہ پروڈیوسروں سے بھتہ لیتا تھا اور اس نے فلمیں بھی بنانا شروع کر دیں۔ وہیں اس کی ملاقات مونیکا بیدی سے ہوئی جو ایک معمولی ماڈل گرل تھی۔ یوں دونوں نے ایک ساتھ رہنا شروع کر دیا۔

سالم 1993 کے دھماکوں کے بعد اپنی ساتھی مونیکا بیدی کے ساتھ ملک سے فرار ہو گیا۔ یہ دونوں پرتگال چلے گئے اور اس کے دار الحکومت لزبن میں بارہ سال تک تارکینِ وطن بھارتی لوگوں کے ساتھ رہے۔

لیکن آخر کار ان کے اچھے دن ختم ہوئے جب انھیں پرتگالی پولیس نے انٹرپول کی درخواست پر حراست میں لے لیا۔ پرتگالی حکومت نے بھارتی حکومت کی اس یقین دہانی کے بعد کہ انھیں سزائے موت نہیں دی جائے گی، ان کو بھارت کے حوالے کرنے پر رضامندی ظاہر کی۔ اس طرح سالم کو بھارت لایا گیا۔

زمرہ:1968ء کی پیدائشیں
زمرہ:1993ء ممبئی بم دھماکے
زمرہ:اتر پردیش کی شخصیات
زمرہ:اعظم گڑھ کی شخصیات
زمرہ:بقید حیات شخصیات
زمرہ:بھارت میں جرائم
زمرہ:بھارت میں منظم جرائم
زمرہ:بھارتی بلوائی
زمرہ:بھارتی بلوائی سرغنے
زمرہ:بھارتی قاتل قرار شخصیات
زمرہ:بھارتی مجرمین
زمرہ:بھارتی مسلم شخصیات
زمرہ:مافیا
زمرہ:متحدہ عرب امارات میں جرم
زمرہ:ممبئی کے مجرمین
زمرہ:1962ء کی پیدائشیں
زمرہ:بیسویں صدی کے ہندوستانی مسلمان
زمرہ:بھارتی ٹیکسی ڈرائیور
زمرہ:ڈی-کمپنی